Cyprian Kamil Norwid

Cyprian Kamil Norwid (täisnimega Cyprian Ksawery Gerard Walenty Norwid; 24. september 1821 Laskowo-Głuchy – 23. mai 1883 Pariis) oli poola luuletaja, proosakirjanik, näitekirjanik ja kunstnik.

 Elulugu 
Cyprian Kamil Norwid oli pärit aadliperekonnast. Ta kaotas ema nelja-aastaselt ja seejärel tegeles tema kasvatamisega vanaema Anna Hilaria Sobieska.Cyprian Kamil Norwid Narodowe Centrum Kultury, 17. mai 2021. Vaadatud 27. mail 2024 1835. aastal suri ta isa Jan Norwid.Norwid. Biography Google Arts&Culture. Vaadatud 27. mail 2024 1837. aastal jättis Norwid gümnaasiumi pooleli ja asus õppima erakunstikooli.197 lat temu urodził się Cyprian Kamil Norwid : skan aktu chrztu i aktu zgonu More Maiorum, 24. september 2015. Vaadatud 27. mail 2024

1842. aastal lahkus ta Poolast ja ei pöördunud enam kunagi kodumaale tagasi. Esialgu jätkas ta Dresdenis ja Itaalias kunstiõpinguid. 1849–1852 elas ta Pariisis. 1853. aasta veebruaris asus ta elama Ameerika Ühendriikidesse New Yorki, kuid pöördus sealt 1854. aasta aprillis Euroopasse tagasi.Cyprian Kamil Norwid Poems My poetic Side. Vaadatud 27. mail 2024

Alates 1854. aastast elas Norwid jälle Pariisis. Ta elas vaesuses, tema tervis halvenes ja ta hakkas kurdiks jääma. Alates 1877. aastast elas ta Püha Kasimiri Varjupaigas (Œuvre de Saint Casimir).Cyprian Kamil Norwid Culture.pl. Vaadatud 27. mail 2024

 Looming 
Norwidi poeetiline debüüt tõi talle esialgu kirjanduskriitikute tunnustuse. Peagi aga selgus, et tema loomingul pole palju ühist romantikute teise põlvkonna poeetikaga. Tema vaated ei sobinud poola romantismi programmi ega emigrantlike ringkondade vaadetega. Teda on peetud ka modernismi eelkäijaks poola kirjanduses.Norwid Cyprian Kamil Encyklopedia PWN. Vaadatud 27. mail 2024

1840. aastal avaldas ta ajakirjas Pismiennictwo Krajowe anonüümselt oma esimese poeemi "Moj ostatni sonnet" ("Minu viimane sonett"). 1862. aastal ilmus Leipzigis Norwidi loomingu kogumik "Poezje", mis sisaldas luuletusi, proosat ja kirjutisi kunstist. Luulekogu "Vade-mecum" oleks pidanud ilmuma 1866. aastal, kuid tegelikult ilmus alles pärast poeedi surma. Ta kirjutas ka novelle ja näidendeid. Suurem osa Norwidi teostest ei ilmunud tema eluajal.Jaroslaw K. Radomski: Cyprian Kamil Norwid ‒ the harsh life of a genius writer Am-Pol Eagle, 29. september 2014. Vaadatud 27. mail 2024

Norwidi surma järel langes ta looming unustusse. 20. sajandi algul tõid ta teosed laiema avalikkuse ette Noor-Poola liikmed eesotsas Zenon Przesmyckiga. Norwidi täielikud kogutud teosed üheteistkümnes köites ilmusid alles aastatel 1971–1976.Twórczość Norwida odkrył dopiero Zenon Przesmycki Gazeta Prawna, 22. mai 2018. Vaadatud 27. mail 2024

 Viited 

Kategooria:Poola luuletajad
Kategooria:Poola kirjanikud
Kategooria:Poola kunstnikud
Kategooria:Sündinud 1821
Kategooria:Surnud 1883